Den Vildeste Danser
Den Vildeste Danser var et dansk underholdningsprogram og dansekonkurrence, som blev produceret af Blu og som blev sendt i 2020 på TV 2. Programmet var en versionering af det internationale koncept The Greatest Dancer, skabt af Simon Cowell, hvor amatør- og professionelle dansere indenfor forskellige dansegenrer dystede, enkeltvis eller i grupper, mod hinanden under mentorskabet af programmets tre dommere. Efter liveoptræden blev danserne bedømt af dommerne, og sammenholdt med publikums stemmer, blev det besluttet, hvilke dansere, der gik videre i konkurrence, frem til finalen, hvor tre finalister dystede om titlen.  

Programmets dommere var Silas Holst, Mille Gori og Sonny Fredie-Pedersen, mens programmets værter var Christiane Schaumburg-Müller og Christopher Læssø.

Programmet blev kun sendt i én sæson, og blev grundet lave seertal (ca. 514.000 seere ved finaleprogrammet) ikke forlænget.

Den Vildeste Danser 2020

Referencer

Eksterne henvisninger 
Den Vildeste Danser  

Tv-programmer fra TV 2 Danmark
Dansekonkurrence tv-show